**Cu privire la aprobarea etalonului naţional al unităţii de măsură a pH-ului**

În temeiul art. 10, alin. (1) al Legii metrologiei nr. 19 din 4 martie 2016 (Monitorul Oficial al Republicii Moldova, 2016, nr.100-105, art.190), cu modificările şi completările ulterioare, precum şi în scopul dezvoltării continue a Bazei Naţionale de Etaloane

**ORDON:**

1. Se aprobă etalonul naţional al unităţii de măsură a pH-ului, cu valoarea nominală (intervalul de valori) a mărimii, reprodusă: de la 1 până la 14 pH, în următoarea componenţă:
2. pH-metru tip 780, nr. 17800010015167, producător: Metrohm, Elveția;
3. Calibrator de referinţă pentru mV, pH, Ω, µS, °C, tip 767, nr. 04181, producător: Metrohm, Elveția;
4. Electrozi din sticlă pentru măsurarea pH-ului, producător: Metrohm, Elveția;
5. Materiale de Referinţă Certificate.
6. Se atribuie nr. ETN 14-17 – etalonului național al unităţii de măsură a pH-ului.
7. Se stabileşte locul de păstrare al etalonului național al unităţii de măsură a pH-ului - Institutul Naţional de Metrologie.
8. Se aprobă, conform anexei schema de trasabilitate pentru transmiterea unităţii de măsură a pH-ului în Republica Moldova, elaborată în conformitate cu documentul normativ RGML 17:2015 „Scheme de trasabilitate a unităţilor de măsură. Principii de stabilire. Modul de elaborare, aprobare şi utilizare”.
9. Se pune în sarcina Institutului Național de Metrologie:
10. desemnarea persoanei responsabile de conservarea etalonului naţional al unităţii de măsură a pH-ului, conform Recomandării.
11. plasarea pe pagina sa web a prezentului ordin şi publicarea acestuia în revista de specialitate “Metrologie”.
12. Prezentul ordin se plasează pe pagina web a Ministerului Economiei și Infrastructurii..

**Viceprim - ministru,**

**ministru Octavian CALMÎC**